สร้างสติ–เสริมมงคล วัดไทยทั่วโลกพร้อมใจจัดพิธี ขอขมากรรม–สวดมนต์ข้ามปี 2557
พุทธศักราช 2557 กำลังจะผ่านพ้นไป,กาลเวลากำลังดำเนินมาสู่ช่วงส่งท้ายปีเก่า 2557 ต้อนรับปีใหม่ 2558,นับเป็นอีกช่วงเวลาหนึ่งที่สร้างความสุขให้กับคนไทย เพราะนอกจากจะมีวันหยุดติดต่อกันหลายวัน ได้มีโอกาสพักผ่อนอยู่กับครอบครัว ท่องเที่ยวไปตามสถานที่ต่างๆ คนส่วนใหญ่ยังมักจะใช้โอกาสสำคัญนี้ เริ่มต้นทำสิ่งดีๆ เพื่อเป็นมงคลแก่ชีวิต,ทั้งนี้ หนึ่งในกิจกรรมสำคัญที่หน่วยงานต่างๆ พร้อมใจกันจัดขึ้นเพื่อเฉลิมฉลองส่งท้ายปีเก่าต้อนรับปีใหม่ แถมแตกต่างจากกิจกรรมบันเทิงอื่นๆ คือ ปราศจากเครื่องดื่มแอลกอฮอล์ และงานรื่นเริง แต่กลับได้รับความนิยมจนเรียกได้ว่า ติดลมบน,นั่นก็คือกิจกรรม สวดมนต์ข้ามปี,โดยจากการสำรวจของสำนักงานพระพุทธศาสนาแห่งชาติ (พศ.) พบว่ามีผู้เข้าร่วมสวดมนต์ข้ามปีช่วงส่งท้ายปี 2556 จากทุกวัดทั่วประเทศมากกว่า 5 ล้านคน,ขณะที่ผลวิจัย เอแบคโพล ล่าสุด เกี่ยวกับการจัดกิจกรรมสวดมนต์ข้ามปี พบว่า ประชาชนร้อยละ 88 อยากสวดมนต์ข้ามปี ไหว้พระ ทำบุญ ในช่วงส่งท้ายปีเก่าต้อนรับปีใหม่,และการจัดสวดมนต์ข้ามปีในปีนี้ มหาเถรสมาคม (มส.) มีมติให้วัดไทยทั่วโลกจัดกิจกรรมสวดมนต์ข้ามปีเหมือนเช่นทุกปีที่ผ่านมา โดยศูนย์กลางการจัดกิจกรรมอยู่ที่ วัดปากน้ำ ภาษีเจริญ และ พุทธมณฑล จ.นครปฐม ซึ่ง คณะสงฆ์ สำนักงานพระพุทธศาสนาแห่งชาติ และ สำนักงานกองทุนสนับสนุนการสร้างเสริมสุขภาพ (สสส.) ร่วมกันจัดขึ้นอย่างยิ่งใหญ่ โดยทางสำนักงานพระพุทธศาสนาแห่งชาติคาดการณ์ว่าจะมีพุทธศาสนิกชนเข้าร่วมสวดมนต์ข้ามปี 2557 ในทุกวัด เพิ่มขึ้น,เป็นกว่า 6.5 ล้านคน,พร้อมกันนี้มหาเถรสมาคม ยังคัดเลือกวัดในส่วนกลาง เพื่อให้เป็นศูนย์กลางในการจัดกิจกรรมในพื้นที่ต่างๆ ประกอบด้วย 11 วัด ดังนี้ 1.วัดสระเกศราชวรมหาวิหาร 2.วัดไตรมิตรวิทยาราม 3.วัดสัมพันธวงศาราม 4.วัดเทพศิรินทราวาส 5.วัดพระศรีรัตนมหาธาตุวรมหาวิหาร 6.วัดสามพระยา 7.วัดอรุณราชวราราม 8.วัด พระราม 9 กาญจนาภิเษก 9.วัดสุวรรณาราม 10.วัดราชาธิวาส และ 11.วัดเสมียนนารี,ที่สำคัญปีนี้จะเป็นปีแรกที่ทางมหาเถรสมาคม จะแจ้งไปยังทุกวัดที่จัดกิจกรรมสวดมนต์ข้ามปีให้มีการจัดพิธี ขอขมากรรม ก่อนเริ่มพิธีสวดมนต์ขึ้นเป็นครั้งแรกด้วย,พระพรหมเมธี (จำนงค์ ธมฺมจารี) ผู้ช่วย เจ้าอาวาสวัดสัมพันธวงศาราม ในฐานะโฆษกมหาเถรสมาคม กล่าวถึงพิธีขอขมากรรมว่า พิธีขอขมากรรม ถือเป็นการขออโหสิกรรมแก่เจ้ากรรมนายเวร ซึ่งปีนี้จะจัดขึ้นเป็นครั้งแรกของพิธีสวดมนต์ข้ามปี เพื่อให้ผู้ที่เข้าร่วมพิธีได้เริ่มต้นปีใหม่ด้วยความเป็นมงคล,กิจกรรมสวดมนต์ข้ามปีจัดขึ้นเพื่อถวายเป็นพระราชกุศลแด่ พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และ พระบรมวงศานุวงศ์ ขณะเดียวกัน ผู้ที่เข้าร่วมสวดมนต์ยังได้รับอานิสงส์ถึง 10 ประการ คือ 1. ทำให้อารมณ์ดีงาม ร่างกายแข็งแรง 2.ช่วยคลาย ความเครียด 3.ทำให้จิตใจสงบ ลดอารมณ์ร้อน 4.ทำให้หลับสบายตื่นมาเป็นสุข 5.ช่วยปรับ,สมดุลระบบทางเดินอาหารและกระเพาะที่เกิดจากความเครียด 6.การทำงานมีประสิทธิภาพมากขึ้น 7.เกิดความคิดสร้างสรรค์ 8. มีวิสัยทัศน์กว้างไกล 9.เป็นที่รักทั้งเทวดาและมนุษย์ทั้งหลาย และ 10.มีสติรู้ผิดชอบชั่วดี ละอายต่อ บาป และหากทุกคนพร้อมใจกันสวดมนต์ย่อมส่งผลให้สังคมและประเทศชาติสงบสุขได้อย่างแน่นอน โฆษกมหาเถรสมาคมระบุถึงวัตถุประสงค์ของกิจกรรมและอานิสงส์จากการสวดมนต์ พร้อมทั้งเชิญชวนให้พุทธศาสนิกชนให้เข้าร่วมสวดมนต์ข้ามปีตามวัดต่างๆด้วย,นอกจากวัดที่ทางมหาเถรสมาคมคัดเลือกให้เป็นศูนย์กลางในการจัดสวดมนต์ข้ามปีแล้ว หากพุทธศาสนิกชนที่ไม่สะดวกไปยังวัดดังกล่าวก็สามารถเข้าร่วมกิจกรรมสวดมนต์ข้ามปียังวัดใกล้บ้านได้ทุกวัด เพราะยังมีวัดต่างๆที่พร้อมใจกันจัดกิจกรรมเสริมมงคลรับปีใหม่อย่างยิ่งใหญ่ เช่น ที่ วัดเทวราชกุญชร เขตดุสิต กรุงเทพฯ จัด พิธีบวงสรวงอมรินทรเทวราช ประติมากรรม,พระอินทร์ทรงช้างเอราวัณหล่อด้วยสัมฤทธิ์ ในวันที่ 31 ธ.ค. เวลา 14.00 น. เพื่อความเป็นสิริมงคล แก่ชีวิตต้อนรับปีใหม่ 2558 หรือที่ ศูนย์ปฏิบัติธรรมอรุณธรรมสถาน จ.ชัยภูมิ ที่จะมีการจัดปฏิบัติธรรมข้ามปีขึ้นเป็นครั้งแรกด้วย เป็นต้น,หลังจากที่ในปี 2557 ประเทศไทยต้องพบกับความเปลี่ยนแปลงมากมาย ทั้งในเรื่องความขัดแย้งทางความคิดทางการเมือง จนนำไปสู่การทำรัฐประหารเมื่อวันที่ 22 พ.ค.2557 ทั้งกระแสข่าวลือต่างๆนานาที่ส่งผลต่อตลาดหุ้นไทย เศรษฐกิจตกต่ำ ซึ่งกระทบไปถึงความสุขของประชาชน,รัฐบาลชุดปัจจุบัน ภายใต้การนำของ พล.อ.ประยุทธ์ จันทร์โอชา นายกรัฐมนตรี จึงพยายามผนึกพลังทั้งภาครัฐและเอกชน ในการแก้ไขปัญหา เพื่อคืนความสุขให้คนในชาติ,ทีมข่าวศาสนา เห็นด้วยเต็มร้อยในการจัดกิจกรรมดีๆ ส่งท้ายปีเก่า 2557 และต้อนรับปีใหม่ 2558 ซึ่งเราขออาสาเป็นอีกหนึ่งแรงสนับสนุน นั่นคือกิจกรรมสวดมนต์ข้ามปี เพื่อเสริมความเป็นสิริมงคลให้กับประเทศชาติ รวมไปถึงพุทธศาสนิกชนทุกคน,มาร่วมใจกันสวดมนต์ ขอพรสิ่งศักดิ์สิทธิ์ในค่ำคืนวันที่ 31 ธ.ค.2557 ต่อเนื่องถึงเช้าวันที่ 1 ม.ค.2558 เสริมมงคล สร้างความสุข สร้างสติให้กับตัวเอง และมาร่วมกันขอพรให้ประเทศไทยผ่านพ้นสิ่งเลวร้ายต่างๆไปได้ด้วยดี,เพื่อให้ดินแดนขวานทองอันเป็นที่รักของเราทุกคนกลับคืนสู่ความสงบสุขอย่างยั่งยืน.,ทีมข่าวศาสนา
นับเป็นอีกช่วงเวลาหนึ่งที่สร้างความสุขให้กับคนไทย เพราะนอกจากจะมีวันหยุดติดต่อกันหลายวัน ได้มีโอกาสพักผ่อนอยู่กับครอบครัว ท่องเที่ยวไปตามสถานที่ต่างๆ
ทีมข่าวศาสนา,สวดมนต์ข้ามปี,พระพุทธศาสนา,สวดมนต์,มหาเถรสมาคม,ขอขมากรรม,พระพรหมเมธี,สวดมนต์ข้ามปี2557